 Ndị Ikpe 9  Ka oge na-aga, Abimelek nwa Jerọbel gakwuuru ụmụnne nne ya na Shikem wee malite ịgwa ha na ezinụlọ dum nke nna nne ya okwu, sị:Biko, kwuonụ ihe a ná ntị ndị niile nwe ala Shikem, Olee nke kaara unu mma, ọ bụ ka ndị ikom iri asaa, bụ ụmụ Jerọbel niile, chịwa unu, ka ọ bụ ka otu onye chịwa unu? Chetakwanụ na mụ na unu bụ otu ọkpụkpụ na otu anụ ahụ.Ụmụnne nne ya wee malite ikwu ihe ndị a banyere ya ná ntị ndị niile nwe ala Shikem, obi ha wee dị nebe Abimelek nọ, nihi na ha sịrị: Ọ bụ nwanne anyị.Ha wee were mkpụrụ ego ọlaọcha iri asaa nụlọ Bel-birịt nye ya, Abimelek wee jiri ya goo ndị na-enweghị ihe ha na-arụ na ndị na-akparị mmadụ, ka ha soro ya gaa.E mesịa, ọ gara nụlọ nna ya dị nỌfra gbuo ụmụnne ya, bụ ụmụ Jerọbel, ndị ikom iri asaa, nelu otu nkume, ma o gbughị Jotam bụ ọdụdụ nwa Jerọbel, nihi na ọ gara zoo.Ndị niile nwe ala Shikem na ndị niile bi nụlọ Milo wee zukọta gaa mee Abimelek eze, nakụkụ nnukwu osisi, bụ ogidi dị na Shikem.Mgbe ha kọọrọ ya Jotam, ọ gara ozugbo guzoro nelu Ugwu Gerizim wee tie mkpu sị ha: Geenụ m ntị, unu ndị nwe ala Shikem, ka Chineke geekwa unu ntị:O ruru otu mgbe, osisi dị iche iche gara ịhọpụta eze ga na-achị ha. Ha wee sị osisi oliv, Biko, bụrụ eze anyị.Ma osisi oliv sịrị ha, M ga-ahapụ mmanụ m na-agba nke na-enye Chineke na mmadụ otuto gaa na-aṅagharị nelu osisi ndị ọzọ?Osisi ndị ọzọ wee sị osisi fig, Bịa bụrụ eze anyị.Ma osisi fig sịrị ha, M ga-ahapụ ụtọ m na-atọ na mkpụrụ dị mma m na-amị, m ga-aga na-aṅagharị nelu osisi ndị ọzọ?Osisi ndị ọzọ wee sịzie osisi vaịn, Bịa bụrụ eze anyị.Osisi vaịn wee sị ha, M ga-ahapụ mmanya ọhụrụ m nke na-eme ka Chineke na mmadụ na-aṅụrị ọṅụ, m ga-aga na-aṅagharị nelu osisi ndị ọzọ?Nikpeazụ, osisi ndị ọzọ niile wee sị osisi ogwu, Bịa bụrụ eze anyị.Osisi ogwu wee sị osisi ndị ọzọ, Ọ bụrụ na unu ji ezi obi na-ahọpụta m ịbụ eze unu, bịanụ, gbabanụ na ndò m. Ma ọ bụghị otú ahụ, ka ọkụ si nosisi ogwu pụta repịa osisi sida nke Lebanọn.Ọ bụrụ na unu ji ezi obi na ịkwụwa aka ọtọ mee ihe a, wee mee Abimelek eze, ọ bụrụ na ọ bụ ihe ọma ka unu meere Jerọbel na ezinụlọ ya, ọ bụrụkwa na ihe unu mere ya kwesịrị ya,mgbe nna m buuru unu agha, tinyekwa mkpụrụ obi ya nihe ize ndụ ka o wee napụta unu naka ndị Midian;ma unu ebiliwo megide ezinụlọ nna m taa wee gbuo ụmụ ya, bụ ndị ikom iri asaa, nelu otu nkume, ka unu wee mee Abimelek, bụ nwa ohu ya nwaanyị, eze ka ọ chịwa ndị nwe ala Shikem naanị nihi na ọ bụ nwanne unu;ee, ọ bụrụ na ọ bụ ezi obi na ịkwụwa aka ọtọ ka unu ji mee Jerọbel na ezinụlọ ya ihe a taa, ṅụrịanụ ọṅụ nihi Abimelek, ka ya onwe ya kwa ṅụrịa ọṅụ nihi unu.Ma ọ bụrụ na ọ bụghị otú ahụ, ka ọkụ si nebe Abimelek nọ pụta rechapụ ndị nwe ala Shikem na ụlọ Milo, ka ọkụ sikwa nebe ndị nwe ala Shikem nọ nakwa nụlọ Milo pụta rechapụ Abimelek.Jotam wee gbaa ọsọ gbaga Bia, wee biri nebe ahụ nihi Abimelek nwanne ya.Abimelek wee bụrụ onyeisi Izrel ruo afọ atọ.Chineke wee kwe ka mmụọ na-adịghị mma bata netiti Abimelek na ndị nwe ala Shikem, ndị nwe ala Shikem wee ghọọ Abimelek aghụghọ,ka ihe ike e mesoro ụmụ ndị ikom iri asaa nke Jerọbel wee dịrị nisi ha, ka o wee meekwa ka ọbara ha dịrị nisi Abimelek nwanne ha nihi na o gburu ha, ka ọ dịrịkwa nisi ndị nwe ala Shikem nihi na ha nyeere ya aka igbu ụmụnne ya.Ndị nwe ala Shikem wee debe ndị mmadụ ka ha chechie ya nụzọ nelu ugwu dị iche iche, ha na-apụnarakwa onye ọ bụla na-agafe ha nụzọ ihe o ji. Ka oge na-aga, a kọọrọ ya Abimelek.Geel nwa Ibed na ụmụnne ya gafetara Shikem, ndị nwe ala Shikem wee malite ịtụkwasị ya obi.Ha wee gaa nubi dị ka ha na-eme wee malite ịghọ mkpụrụ vaịn dị nubi vaịn ha, na-azọcha ya, na-aṅụrịkwa ọṅụ, ha wee banye nụlọ chi ha, na-eri, na-aṅụ, na-akọchakwa Abimelek.Geel nwa Ibed wee sị: Ònye bụ Abimelek, ònyekwa bụ Shikem, nke ga-eme ka anyị na-ejere ya ozi? Ọ bụghị nwa Jerọbel, ọ bụghị Zibọl bụ onye na-elekọta ihe o nwere? Jewerenụ ndị Hemọ, nna Shikem, ozi, unu ndị ọzọ, gịnị mere anyị onwe anyị ga-eji na-ejere ya ozi?A sị nnọọ na ndị a nọ m naka! M ga-ewepụ Abimelek. O wee gaa nihu ịgwa Abimelek, sị: Mee ka ndị agha gị dị ọtụtụ, chịrịkwa ha pụta.Zibọl bụ onyeisi obodo ahụ wee nụ ihe Geel nwa Ibed kwuru. O wee wee iwe dị ọkụ.O wee jiri aghụghọ zigara Abimelek ndị ozi, sị: Lee! Geel nwa Ibed na ụmụnne ya abịawo na Shikem, lee, ha na-eme ka ndị obodo zukọta ibuso gị agha.Bilie nabalị, gị na ndị so gị, gaa zoo nọhịa chebiri ha.Ọ ga-erukwa, nụtụtụ, ozugbo anyanwụ wara, ị ga-ebili nisi ụtụtụ, ị ga-awakpo obodo ahụ; mgbe ya na ndị so ya pụtawara ibuso gị agha, mee ya ihe ọ bụla ruru gị aka ime ya.Abimelek na ndị niile so ya wee bilie nabalị, ha wee kee onwe ha ụzọ anọ gaa zoo chebiri Shikem.E mesịa, Geel nwa Ibed pụrụ gaa guzoro nọnụ ụzọ ámá obodo. Abimelek na ndị so ya wee bilie nebe ha zoro.Mgbe Geel hụrụ ha, ọ gwara Zibọl ozugbo, sị: Lee! Ndị mmadụ si nelu ugwu na-agbadata. Ma Zibọl sịrị ya: Ihe ị na-ahụ bụ onyinyo ugwu ma chee na ha bụ mmadụ.E mesịa, Geel kwuru ọzọ, sị: Lee! Ndị mmadụ si netiti ala ahụ na-agbadata, otu ìgwè si nụzọ e si aga nebe osisi ukwu nke Meọnenim dị na-abịa.Zibọl wee sị ya: Oleezi isi ọnụ ahụ i turu, sị, Ònye bụ Abimelek, nke ga-eme ka anyị na-ejere ya ozi? Ọ bụghị ndị a bụ ndị ị jụrụ ajụ? Biko, gaa ugbu a buso ha agha.Geel wee duru ndị nwe ala Shikem pụọ, malite ibuso Abimelek agha.Abimelek wee chụwa ya, o wee si nihu ya gbaa ọsọ; ọtụtụ ndị e gburu wee na-ada ruo nọnụ ụzọ ámá.Abimelek wee biri nAruma, Zibọl wee chụpụ Geel na ụmụnne ya ka ha ghara ibikwa na Shikem.O wee ruo nechi ya na ndị obodo ahụ pụrụ gawa nọhịa. Ha wee kọọrọ Abimelek ihe merenụ.O wee kpọrọ ndị agha ya kee ha ụzọ atọ ma zoo chebiri ha nọhịa. O wee lee anya, ma, lee, ndị mmadụ si nobodo na-apụta. O wee bilie buso ha agha, gbuo ha.Abimelek na ndị agha so ya gbaara ọsọ gaa guzoro nọnụ ụzọ ámá obodo, ebe ìgwè abụọ gbaara gaa buso ndị niile nọ nọhịa agha, ha wee gbuo ha.Abimelek busoro obodo ahụ agha ụbọchị ahụ dum wee weghara obodo ahụ; o wee gbuo ndị nọ nime ya, kwatuo obodo ahụ ma wụọ ya nnu.Mgbe ndị niile nwe ala, bụ ndị bi nụlọ elu Shikem, nụrụ ya, ha gara ozugbo nebe dị nokpuru ala nụlọ El-birịt.E wee kọọrọ Abimelek na ndị niile nwe ala bụ ndị bi nụlọ elu Shikem agbakọtawo ọnụ.Abimelek wee gbagoo nUgwu Zalmọn, ya na ndị niile so ya. Abimelek wee were anyụike o ji naka gbute otu alaka osisi, buru ya tụkwasị nubu ya wee gwa ndị so ya, sị: Ihe unu hụrụ m merengwanụ, meenụ ya!Onye ọ bụla nime ndị agha ahụ niile wee gbute otu alaka osisi ma soro Abimelek nazụ. Ha wee tụkwasị ya nebe ahụ dị nokpuru ala ma gbaa ụlọ ahụ ọkụ, ndị niile bi nụlọ elu Shikem wee nwụọ, ihe dị ka otu puku mmadụ, ma ndị ikom ma ndị inyom.Abimelek wee gaa Tibez buso Tibez agha wee weghara ya.Ebe ọ bụ na otu ụlọ elu siri ike dị netiti obodo ahụ, ọ bụ nime ya ka ndị ikom niile na ndị inyom niile na ndị niile nwe ala nobodo ahụ gbabara, ha wee mechie ụzọ ya mgbe ha banyechara, wee rịgoro nelu ụlọ elu ahụ.Abimelek wee rịgoro nụlọ elu ahụ malite ibuso ya agha, o wee garuo nso nọnụ ụzọ ụlọ elu ahụ ka ọ gbaa ya ọkụ.Otu nwaanyị wee tụọ Abimelek nkume igwe nri nisi wee kụrie ya okpokoro isi.O wee kpọọ nwa okorobịa na-eburu ya ngwá agha ngwa ngwa, sị ya: Mịrị mma agha gị gbuo m, ka ha ghara ikwu banyere m, sị, Ọ bụ nwaanyị gburu ya. Onye na-ejere ya ozi wee magbuo ya ozugbo.Mgbe ndị Izrel hụrụ na Abimelek anwụọla, onye ọ bụla lara nebe obibi ya.Chineke wee si otú a mee ka Abimelek jiri isi ya buru ihe ọjọọ o mere nna ya site nigbu ụmụnne ya iri asaa.Chineke mekwara ka ndị Shikem jiri isi ha buru ihe ọjọọ niile ha mere, ka nkọcha Jotam nwa Jerọbel kọchara ha wee mezuo nisi ha. 